ડિનર પછી પણ વિશાખા મોડે સુધી એમની સાથે રોકાઈ હતી. બીજા દિવસે એ લોકોને પંચગની જવાનું હતું.સિડની પોઈન્ટ નજીક હોટેલ સી-રોકમાં તેમનું બુકિંગ હતું. પંચગનીમાં તો કોઈ વાંધો ન હતો, પરંતુ પછી એમને આર્થરના વખતની મૅક્લિન એસ્ટેટ શોધવાની હતી, અને એ સહ્યાદ્રીના વિકરાળ પહાડો વચ્ચે ચણોઠીનો દાણો શોધવા જેવું કઠિન હતું.‘અમરાળ, ખીણઘર, ગોડાવળી, તાઈઘાટ અને ધાંડેગઢ...’ જેમ્સે હાથમાં થમાવેલા નોબેલ રેકર્ડ ઓફિસના ડોક્યુમેન્ટ્સમાં અન્ડરલાઈન કરેલો હિસ્સો વિશાખાએ વાંચ્યો, ‘આ પાંચ ગામોની આસપાસ ક્યાંક આર્થરે મૅક્લિન એસ્ટેટ વસાવી હતી, પણ...’ એ જરાક અટકી, ‘આ તો બહુ જૂની વાત છે અને અત્યારે તો આમાંનું કશું નહિ હોય ત્યાં...’